மிசூல்

மிசூல் (ஆங்கிலம்: Misool) என்பது இந்தோனேசியா, தென்மேற்கு பப்புவாவில் உள்ள இராஜா அம்பாட் தீவுகளில் உள்ள நான்கு முக்கிய தீவுகளில் ஒன்றாகும். இதன் பரப்பளவு 2,034 சதுர கிலோமீட்டர் ஆகும். மிக உயரமான இடம் 561 மீ ஆகும். வடமேற்கு கடற்கரையில் அமைந்துள்ள வைகமா மற்றும் தீவின் தென்கிழக்கு கடற்கரையில் உள்ள லிலிண்டா ஆகியன முக்கிய நகரங்கள் ஆகும். இங்கு வசிப்பவர்கள் மாயா, பிகா, மத்பட், இந்தோனேசிய மொழி மற்றும் அதன் பேச்சுவழக்கு மொழியான பப்புவான் மலாய் ஆகிய மொழிகளைப் பேசுகின்றனர். தென்மேற்கு பப்புவாவின் மேற்கு முனையில் உள்ள பிற முக்கிய தீவுகள் சலாவதி தீவு, பததாந்தா தீவு மற்றும் வைகியோ தீவு ஆகும், மேலும் கோபியாவ் போன்ற ஏராளமான சிறிய தீவுகளும் உள்ளன. சொற்பிறப்பியல் மிசூல் என்ற பெயர் மியா மொழியிலிருந்து வந்தது, இதன் பொருள் துறைமுகம் என்பதாகும். இப்பெயரானது வைகியோவின் முதல் மன்னர் இத்தீவுக்கு வந்தபிறகு உருவான பெயராகும். இத்தீவின் பூர்வீக குடிமக்கள் இத்தீவை பதான் மீ என்ற பெயருடன் அழைத்தனர். மேற்கோள்கள் வெளியிணைப்புகள் பொதுவகத்தில் மிசூல் தொடர்பாக ஊடகக் கோப்புகள் உள்ளன. [1]